**Rock SM** on suomalainen musiikkikilpailu, jossa etsitään osallistuneiden joukosta paras rock-yhtye. Kilpailu oli suosituimmillaan 1980-luvun alussa, jolloin sen kautta nousi tunnetuksi monia myöhemmin menestyneitä yhtyeitä.

Kilpailu sai alkunsa 1970 Pop-yhtyeitten Suomen mestaruuskilpailuna, joita järjesti Popmuusikot Ry. 1980-luvulle tultaessa nimi vaihtui Rock SM -kilpailuksi. 

1990-luvulla kilpailun merkitys ja suosio alkoivat hiipua. Vuonna 1999 nuortenohjelma Jyrki yhdisti sen edellisenä vuotena aloittamaansa Jyrki Hit Challenge -kilpailuun. Kisaan päästettiin uusien kykyjen ohella myös jo tunnettuja artisteja, ja sen kärkikolmikolle oli luvassa rahapalkintoja. Kilpailu televisioitiin MTV3-kanavalla ja voittaja valittiin yleisöäänestyksen perusteella. Vuonna 2002 Rock SM -kilpailu järjestettiin yksittäisenä kilpailuna ja siihen otti osaa 811 yhtyettä. Tauon jälkeen kilpailu järjestettiin taas vuonna 2012.

Voittajia
---------

### 1970

1. Faction (Porvoo)

*Muut finalistit:* Elonkorjuu (Pori), Waterloo (Hämeenlinna), Isojako (Helsinki), Blue Joint (Hyvinkää) ja Kolera (Helsinki).

Kaikki kuusi finalistia esiintyivät vuonna 1971 julkaistulla *Popmestarit*-albumilla.

### 1971

1. Battaglia Nobility (Tornio)
2. The Zoo (Helsinki)
3. Kalle Kiwes Blues Band (Ähtäri)

### 1972

1. Super-Suikkis (Seinäjoki)

*Muut finalistit:* Tabula Rasa (Tampere), Session (Kouvola), Starmaramba (Helsinki), Mystic (Haapajärvi) ja S.P.Insect (Vaasa).

### 1973

1. Vanha Isäntä (Espoo)

*Muut finalistit:* Finnforest (Kuopio), Trampas (Rovaniemi), Octopus, Headache, Ensi-apu ja Omakuva.

### 1974

1. Fantasia (Pietarsaari)

*Muut finalistit:* Arktikus (Rovaniemi), Halipatsui (Haapamäki), Palatsikoira (Vihti), Sukellusvene (Lappeenranta), Lepra (Helsinki).

### 1975

1. Donna (Virrat)

### 1977

1. Jimi Sumén Dreams (Lappeenranta)
2. Sukellusvene (progressiivisen musiikin sarjan voittaja)

### 1978

1. Farout (progressiivisen musiikin sarjan voittaja) (Lappeenranta)

1. Haukka (keskityyli) (Kouvola)

1. Rett Saapas (uuden aallon sarja) (Alavus)

Loppukilpailu pidettiin Lappeenrannassa.

### 1979

1. Kissa (progressiivisen musiikin sarjan voittaja) (Vantaa)
2. Andromeda
3. Gabriel
4. Freeway

1. Spiders (keskityyli) (Oulu)
2. St. Petersaari (Pietarsaari)
3. Bunch

1. Ratsia (uuden aallon sarja) (Pihtipudas)
2. Vaavi (Salo)
3. Top Rank (Kouvola)
4. Bingoksi Lämmin (Alavus)

Loppukilpailu pidettiin Seinäjoella.

### 1980

1. Hassisen Kone (uuden aallon sarja) (Joensuu)

1. Backwoods (keskityylin sarja) (Espoo)

1. Kari Goskinen Band (KGB) (progressiivisen musiikin sarjan voittaja) (Valkeakoski)

Loppukilpailu pidettiin Oulussa

### 1981

1. Kerjäläisarmeija (Oulu)
2. Jonah Vex (Seinäjoki)
3. Feedback (Kuopio)

Loppukilpailu pidettiin Joensuussa.

### 1982

1. 22-Pistepirkko (Utajärvi)
2. JSS (Vantaa)
3. Yö (Pori)
4. Tavaramarkkinat
5. Erich Dorf Band (Kuopio)

Loppukilpailu pidettiin Seinäjoella, mukana myös Purgatory, sittemmin Tarotina tunnettu yhtye. Ulkomaisena vieraana loppukilpailutapahtumassa esiintyi alankomaalainen Nits.

### 1983

1. Ragnar Hare (Pietarsaari)
2. Chapter One (Vantaa)
3. Clifters (Vantaa)
4. Talouskukkaro (Joensuu)

Loppukilpailu pidettiin 12.11.1983 Jyväskylässä, Monitoimitalolla.  

Vuoden 1983 kilpailuun osallistui pari tuhatta soittajaa ja yli 360 rockbändiä.  

Järjestäjinä Jyväskylässä: Rockmuusikot ry ja JAM ry (Jyväskylä).
  

Uutisraportti rockin SM:stä
Elävä arkisto (Yle): 

### 1984

1. Peer Günt (Kouvola)
2. Kolmas Nainen (Alavus)
3. Keba (Helsinki)
4. Sten's Stoned (Kotka)

Loppukilpailu pidettiin Helsingin Messukeskuksessa.
Loppukilpailusta nähtiin jälkilähetyksenä kooste TV:ssä.

### 1985

1. Claudia (Kokkola)
2. Himo (Helsinki)
3. Peyton Place (Rovaniemi)

Finaalissa palkittiin stipendillä parhaista musiikillisista valmiuksista helsinkiläinen Bermuda, joka ehti uransa aikana levyttää maxi-ep:n "Kun sydän lyö" sekä lp:n "Faaraoiden unet".

Järjestettiin keväällä paljon paikallisia alkukarsintoja eri puolilla Suomea, ja alkusyksystä vielä muutamat välikarsinnat. Jo alkukarsinnassa karsiutuneista on tunnetuksi jäänyt Paska.

### 1986

1. Sata lasta (Helsinki)
2. Jumalainen Näytelmä (Kajaani)
3. Ilona (Tampere), paras tyttöbändin sijoitus kilpailun historiassa.

**Finaalin muut yhtyeet:**  

Snowy Wood (Riihimäki).  

Kolme Seppää (Oulu).  

Joker Ace Band (Jyväskylä).  

**YouTubessa finaalista:**   

Ilona Se kävi muhun käsiks.   

Joker Ace Band Angel of the wild wind   

**TV-ohjelma:**  
 
TV1 Viihdetoimitus taltio Rock SM 1986, juontajina Liisa Akimof ja Leo Friman. Ohjaus Heikki Harma.  

**Artikkeleita:**  

Pluslehti: 

### 1987

1. Kultakuume (Helsinki)
2. manic toys (yhtye) (jurva)

### 1989

1. Statue (Kerava)
2. Paha Moga (Rautjärvi)
3. Rajuilma (Jyväskylä)

Viimeinen Rockin-SM, jonka järjesti Rockmuusikot ry.

### 1993

1. Pekka ja Susi (Vihti)
2. Ma Baker's Soul Factory
3. Sancnity
4. Ferdys Skerdys (Virrat)
5. Absoluuttinen Nollapiste (Rovaniemi)

Kilpailun taltioi TV2 ja se esitettiin kanavalla 15. lokakuuta 1993.

### 1994

1. Rytke (Lahti)
2. Loretta Problem (Vaasa)
3. Latexwillers (Lahti)
4. Hunajamelonit (Helsinki)
5. Web

### 1995

1. Lume
2. Pykälä
3. Magadog
4. Plastika

Kilpailun taltioi TV2 ja se esitettiin kanavalla 1995.
Vierailevana yhtyeenä Keba. Finaalissa palkittiin parhaista musiikillisista 
valmiuksista levy-yhtiöiden puolesta Plastika.

### 1996

1. Tarrakuva (Kurikka)

### 1997

1. Cosmos Tango (Helsinki)
2. Embraze
3. Musta Albiino (Virrat)

### 1998

Jyrki Hit Challengen voitti Fake kappaleella "Kylmä".

### 1999

1. Tiktak kappaleella "Lopeta"

Kilpailu käytiin Jyrki Hit Challenge -nimisenä Tampereen Pakkahuoneella.

### 2000

1. Nukkekoti kappaleella "Älä sano"

3. Space Bar kappaleella "Popscene" (spacebar.fi)

Kilpailu käytiin Jyrki Hit Challenge -nimisenä. Pääpalkinto oli 25 000 markkaa.

### 2002

1. The Grammers (Säkylä)

Loppukilpailu pidettiin Helsingin Nosturissa 10.5.2002. Ainoastaan voittaja julkistettiin, ei muita sijoja.

Muut finalistit:

* Holochaust (Helsinki),
* How much more (Kemi),
* Kayah (Seinäjoki),
* Käärmeenkantaja (Kontiolahti/Joensuu),
* Versio (Hyvinkää).

Vierailevana yhtyeenä 22-Pistepirkko.

### 2012

Loppukilpailu järjestettiin 27.10.2012 Helsingin Messukeskuksessa Musiikkimessujen yhteydessä.. Kilpailussa yleisö sai äänestää omaa suosikkiaan. Voittaja valittiin yleisöäänten ja tuomariäänten perusteella. Tuomaristossa istui YleX:n musiikkipäällikkö Tomi Saarinen, tuottaja Jukka Immonen, Mariska, Aki Tykki, Redrama sekä Antti Lehtinen.

1. Verhot
2. Grandeville
3. Ödeema (tuomariston suosikki) ja Roxanna (yleisöäänestyksen voittaja).

Muut finalistit:

* Different Toiminen
* Luotain

### 2013

Loppukilpailu järjestettiin 25.10.2013 Helsingin Messukeskuksessa Musiikkimessujen yhteydessä. Voittaja valittiin tuomariäänten perusteella. Tuomaristossa istui puheenjohtaja Juha Torvinen, Kari Pössi ja Jyri Kataja-Rahko.

1. Katutaiteilija
2. EvenSteven
3. Neiti Rubinstein

Kunniamaininta: Sussu

Muut finalistit:

* Rockin' Horse
* Gina

Lähteet
-------

1. ↑  Yle.fi, elävä arkisto, Rockin SM-kisat
2. 1 2 3  Rock SM 2012 -kotisivu *rocksm.fi*.  Arkistoitu 1.11.2012. Viitattu 1.11.2012.

Katso myös
----------

* Rap SM

Aiheesta muualla
----------------

* Yle Elävä arkisto: Rock SM
* Rock SM 2012: Rock SM -kilpailun historia *rocksm.fi*.  Arkistoitu 25.10.2012. Viitattu 1.4.2012.